Felsőfokú orvosi tanulmányokat Prágában folytatott a Károly Egyetemen, 1857-ben szerzett orvosi diplomát. Tanulmányait 1860-ban folytatta tovább az Egyesült Államokban, a Pennsylvaniai Egyetemen, itt 1862-ben szerzett orvosi diplomát. Diplomájának kézhez vétele után jelentkezett az uniós hadseregbe, s ott katonaorvosként teljesített szolgálatot 1862-1865 közt. A polgárháború vége felé kinevezték vezető katonaorvosnak. Irodája a szenátus épületében volt, itt ismerkedett meg Abraham Lincoln elnökkel. Szolgálatot teljesített a wahingtoni Lincoln Kórházban és a harctereken, mint katonaorvos ott volt például a gettysburgi csatában.